Source: http://republicanii.ro/sport/17327-marti-ultima-speranta-pentru-csm-ploiesti.html
Timestamp: 2018-03-25 05:01:29+00:00

Document:
Marti, ultima speranta pentru CSM Ploiesti! - Republicanii
Duminică, 25 martie 2018 - 8:00:52
Marţi, ultima speranţă pentru CSM Ploieşti!
După ce, ieri, s-a luat decizia suspendării activităţii clubului, o delegaţie a CSM Ploieşti, formată din coordonatori ai secţiilor sportive, antrenori şi sportivi a mers din nou la Primărie pentru a discuta cu edilul Adrian Dobre pe tema situaţiei disperate de la club. A fost o întâlnire ce s-a întins pe aproape trei ore, cu o pauză de circa 45 de minute, în care primarul a mers să oficieze o cununie civilă, însă rezultatul discuţiilor nu a fost cel sperat.
Astfel, în ciuda existenţei unei adrese pe care departamentul juridic al primăriei a trimis-o celui economic, în care se spune că „se impune virarea către CSM Ploieşti a sumelor solicitate, în limita prevederii bugetare, neplata acestor sume echivalând cu nerespectarea obligaţiilor ce derivă din legislaţia aplicabilă în materie”, directorul economic Nicoleta Crăciunoiu a refuzat din nou să acorde viza CFPP (control financiar propriu preventiv).
La finalul întâlnirii, singura concluzie ar fi că Primarul Adrian Dobre a solicitat un răgaz până marţi pentru a analiza legea care îi permite să semneze documentele ce ar debloca situaţia fără a mai fi necesară viza directorului economic, Nicoleta Crăciunoiu.
La discuţii au fost prezenţi şi o serie de reprezentanţi ai Uniunii Suporterilor Petrolişti, veniţi pentru a discuta cu primarul pe tema mărcilor şi siglei FC Petrolul, dar interesaţi şi de situaţia de la CSM Ploieşti prin prisma vehiculatei treceri a centrului de copii şi juniori al „galben-albaştrilor” la clubul municipalităţii. De asemenea, au fost de faţă viceprimarul George Pană, precum şi consilierii locali Gheorghe Andrei şi Gabriel Minea, care şi-au expus punctele de vedere şi au încercat să aducă lămuriri în privinţa situaţiei create.
Coordonatorii, antrenorii, sportivii şi colaboratorii CSM Ploieşti sunt neplătiţi de patru luni de zile, ieri luându-se decizia suspendării definitive a activităţii clubului, atât din punct de vedere al antrenamentelor, cât şi al participării la competiţiile oficiale.
Cătălina Ponor, "mândră şi fericită" că a fost portdrapelul României
Cătălina Ponor le-a mulţumit compatrioţilor săi pentru mesajele de încurajare. "Ce momente minunate! Sunt mândră şi fericită că am purtat steagul ţării noastre în faţa întregii lumi. Jocurile Olimpice de la Rio sunt oficial deschise, iar după emoţiile de la festivitate vin altele şi mai mari:...
Echipa de handbal feminin a CSM Ploieşti se destramă: primele 4 plecări!
În timp ce autorităţile continuă să amâne identificarea soluţiei prin care se poate debloca situaţia de la club, echipa de handbal feminin a CSM Ploieşti a început să se destrame. În această săptămână, patru dintre jucătoarele importante pe care staff-ul tehnic ar fi urmat să se bazeze în...
Meciul CS Blejoi - Petrolul Ploieşti devansat pentru marţi, 30 august!
Partida din etapa a III-a a Ligii A Prahova, dintre CS Blejoi şi Petrolul Ploieşti, nu se va juca sâmbătă, 3 septembrie, ora 11.00, aşa cum era stabilit iniţial, ci a fost devansată pentru marţi, 30 august, ora 18.00. S-a întâmplat la solicitarea „galben-albaştrilor” şi cu acordul gazdelor, care...
CS Păuleşti merge mai departe în Cupa României, „Boldeştina” pierde la Moreni!
Dintre cele două formaţii prahovene care au evoluat astăzi în turul secund al Cupei României, doar CS Păuleşti merge mai departe, după victoria cu 3-1 obţinută în faţa echipei Urban Titu. Cealaltă grupare, Petrolistul Boldeşti a pierdut cu 3-2 meciul din deplasare, cu Flacăra Moreni şi a...

References: CSM 
 CSM 
 CSM 
 CSM 
 CSM 
 CSM 
 CSM 
 CSM